རྣམ་ཐར་མདོར་བསྡུས།
སྙིགས་དུས་བསྟན་པའི་སྲོག་ཤིང་དཔལ་གསང་བའི་བདག་པོ་མི་ཡི་རྣམ་པར་རོལ་པ་འཇམ་དབྱངས་
བློ་གཏེར་དབང་པོ་མཆོག་ནི། སྤྱི་ལོ་༡༨༤༧ལོར་གཙང་ཕྱོགས་ཉང་སྨད་སའི་ཐིག་ལེ་བསམ་་་
འགྲུབ་རྩེའི་ཉེ་འདབས་སུ་འཁྲུངས་ཤིང༌། ཡབ་ཀྱིས་མཚན་ཚེ་རིང་ཕན་ཐོགས་ཞེས་བཏགས།
དགུང་ལོ་དགུ་ཐོག་དཔལ་ཨེ་ཝཾ་ཆོས་ལྡན་གྱི་ཆོས་གྲྭར་ཞུགས་ཨེ་ཝཾ་པ་ཆེན་པོ་བྱམས་པ་ཀུན་དགའ་
བསྟན་ འཛིན་ལས་ དགེ་བསྙེན་གྱི་སྡོམ་པ་བཞེས་ཤིང༌། མཚན་ཚུལ་ཁྲིམས་རྒྱ་ མཚོ་ གསོལ།
དེ་ནས་བྱམས་པ་ཀུན་དགའ་བསྟན་པའི་རྒྱལ་མཚན་ལས་དགེ་ཚུལ་སློང་གི་སྡོམ་པ་བཞེས་ཤིང༌།
མཚན་འཇམ་དབྱངས་བློ་གཏེར་དབང་པོར་གསོལ་ཏེ་གནས་བརྟན་འདུལ་བ་འཛིན་པ་ཆེན་པོར་
གྱུར། གནས་ལྔ་རིག་པའི་པཎྚི་ཏ་འཇིགས་མེད་དཔལ་ལྡན་ལས། སུམ་རྟགས་དང་། སྒྲ་སྙན།
རྩིས་དཀར་ནག་སོགས་དང༌། འཇམ་མགོན་བློ་གྲོས་མཐའ་ཡས་ལས། གསོ་རིག་རྒྱུད་བཞི་
དང་སྒྲ་མདོ་ཙནྡྲ་པའི་ཕྱག་ཁྲིད་ཡོངས་རྫོགས་གསན་ཅིང༌།
ཀ བའི བའ ཕྱག ཁྲད ཡངས་རྫགས གར
ཀུན་བཤད་ཀྱི་མཚན་དུ་འཇམ་་་་
དཔལ་གྲུབ་པའི་རྡོ་རྗེ་ཐུབ་བསྟན་གསལ་བའི་ཉིན་བྱེད་འཇིགས་མེད་གཙུག་ལག་རྒྱ་མཚོའི་སྡེ་ཞེས་
པ་གསོལ་ཏེ། ཐུན་མོང་རིག་གནས་ཀྱི་སྐོར་ལ་མཁས་ཤིང་བྱང་ཆུབ། རྟ་ནག་མཁན་ཆེན་་་
མི་ཕམ་སེངྒེ་རབ་རྒྱས་ལས་ཚད་མ་མདོ་དང༌། རྣམ་འགྲེལ་ངེས། སྤྱོད་འཇུག་དང༌། འཇུག་
པ་སོགས་ཀུན་མཁྱེན་གོ་རམས་པ་ནས་བརྒྱུད་པའི་མདོ་ཕྱོགས་ཀྱི་བཤད་བཀའ་ཕལ་ཆེར་ཞུས།
མཁས་དབང་ཤེས་རབ་རྒྱ་མཚོ་ལས་སོར་མདོ་རྩ་འགྲེལ།
མཛོད་ཀྱི་ཟུར་བཀོལ་ཁག་བཅས་
ཞུས། ཐུབ་བསྟན་ཆོས་ཀྱི་གྲགས་པ་ལས་མདོ་དང་མདོ་རྩ། མངོན་པ་གོང་འོག །རྩ་
འཇུག་གཞི་གསུམ།
བྱམས་ཆོས་སྡེ་ལྔ། བཀའ་གདམ་ཕ་བུ་ཆོས། བེའུ་བུམ་སྔོན་པོ།
དཔེ་ཆོས་རིན་སྤུངས་པ། བློ་སྦྱོང་དོན་བདུན་མ་རྒྱལ་བའི་བཀའ་འགྱུར་རོ་ཅོག་གི་ལུང་བཅས་
གསན། ལྔ་རིག་སྨྲ་བའི་གཙུག་རྒྱན་མི་ཕམ་རྣམ་པར་རྒྱལ་བ་ལ་ཐོག་མར་ཚད་མ་རྣམ་འགྲེལ་་་
གྱི་ཁྲིད་རྒྱུན་ཕུལ་ཞིང༌། སླར་དེ་ཉིད་ཀྱི་མདུན་ནས་ཚད་མ་རྣམ་འགྲེལ་དང༌། དབུ་མ་རྒྱན་གྱི་
བཤད་ཁྲིད་བཅས་གསན་ཏེ། གཞུང་ལུགས་རབ་འབྱམས་སྨྲ་བ་ལ་མི་འཇིགས་པའི་གདེང་་་
ཐོབ། མཁས་དབང་ཤེས་རབ་རྒྱ་མཚོ་ལས་སྡོམ་གསུམ་འཇམ་དབྱངས་བླ་མའི་དགོངས་རྒྱན།
སྤྱི་ལྗོན་བརྟག་གསུམ། ཚུལ་ གསུམ་ དང་ལྗོན་ ཤིང་ མཛེས་རྒྱན། སྣང་གསུམ་མཛེས་རྒྱན།
1

རྒྱུད་གསུམ་མཛེས་རྒྱན། རྒྱུད་ཀྱི་དུམ་བུ། སྟོང་ཐུན། བདག་མེད་བསྟོད་འགྲེལ་རྣམས་ཞུས་
ནས་ཐུགས་འཛིན་གནང་ཞིང་བློ་རྒྱུགས་ཕུལ། ལྷག་པར་ལྗོན་ཤིང་ཆེན་མོ་ཐུགས་འཛིན་གནང་
སྐབས་རྗེ་བཙུན་གྲགས་པ་རྒྱལ་མཚན་གྱིས་ཞལ་རས་མངོན་སུམ་དུ་གཟིགས་ཏེ། རིགས་ཀྱི་བུ་་་་
ཁྱེད་ཀྱི་སྐྱེ་བ་སྔ་མ་རྣམས་ཀྱི་དགེ་བའི་བཤེས་གཉེན་ནི་ང་ཡིན་ནོ། །མ་འོངས་པའི་དུས་ན་ངའི་་་
དྲུང་དུ་མངོན་པར་འོངས་བར་འགྱུར་གྱི། རིང་པོར་མི་ཐོགས་པར་ཤར་གྱི་ཕྱོགས་སུ་སོང་ཞིག་
དང༌། དོན་ཆེན་པོ་འགྲུབ་པར་འགྱུར་རོ། །དེ་ལ་བར་ཆད་ཀྱི་ཆོས་གང་ཡང་མེད་དོ་ཞེས་པའི་གསུང་
ལྷང་ལྷང་བྱུང་བ་དང་མཉམ་དུ་སྐད་ཅིག་དེ་ཉིད་ལ་གཟུང་འཛིན་གྱི་སྣང་ཞེན་ཆ་དང་བཅས་པ་གཞི་
མེད་རྩ་བྲལ་དུ་ཡལ་ནས་འོད་གསལ་ལྷན་ཅིག་སྐྱེས་པའི་ཡེ་ཤེས་མཐའ་དབུས་དང་བྲལ་བའི་ངང་་
དུ་མཉམ་པར་གནས་པར་གྱུར། དེ་ནས་བཟུང་སྟེ་འཇམ་དབྱངས་བླ་མ་མཁྱེན་བརྩེའི་དབང་པོ་
དེ་དུས་ནམ་གྱི་ཚེ་ན་མཇལ་བར་འགྱུར་སྙམ་པའི་བློ་འགོག་མེད་དུ་སྐྱེས། ཐམས་ཅད་མཁྱེན་་་
པ་བྱམས་པ་ཀུན་དགའ་བསྟན་པའི་རྒྱལ་མཚན་ལས། གསུང་ངག་རིན་པོ་ཆེ་ལམ་འབྲས་བུ་
དང་བཅས་པའི་ཟབ་ཁྲིད་ཆ་ལག་བཅས་པ་ཟླ་བ་དྲུག་ལ་གསན་ཅིང་ཉིན་རེ་བཞིན་ཐུན་གསུམ་རེ་
བཅད་དེ་དམིགས་ཁྲིད་རྣམས་ཐུགས་དང་འདྲེས་ངེས་སུ་མཛད། གཞི་ལམ་འབྲས་གསུམ་དབྱེར་
མེད་པ་རིག་ཐོག་གཅིག་ཏུ་ངོ་སྤྲོད་པའི་ལྟ་བ་ལ་ཕུ་ཐག་ནང་ནས་ཆོད། ཁྲིད་ཀྱི་ཤིང་རྟ་རྟ་མ་་་་
གཉིས་ཀྱི་དགོངས་གནད་འགལ་མེད་དུ་རྟོགས། རྗེ་དེ་ཉིད་ལས་དབུ་སེམས་བརྒྱུད་པའི་ཁྱད་
པར་གཉིས་ལྡན་གྱི་ཐུགས་བསྐྱེད་ཀྱི་གོ་ཆ་བཞེས་ཏེ། ཐེག་པ་མཆོག་གི་བློ་གྲོས་གཞན་ཕན་
ཆོས་ཀྱི་ཉི་མ་ཞེས་མཚན་དུ་གསོལ། མཆོག་གི་དངོས་གྲུབ་བརྙེས་པ་འཇམ་དཔལ་བསྟན་
འཛིན་ལས་མགོན་པོའི་ཆོས་སྐོར་གསན་ཅིང་དེའི་སྐབས་ངོ་མཚར་བའི་མཚན་མ་མང་དུ་བྱུང་བར་
གསུང་ཤིང༌། འཇམ་དབྱངས་མཁྱེན་བརྩེའི་དབང་པོ་ལས་རྒྱུད་སྡེ་ཆེན་པོ་བཞི་དང་འབྲེལ་བའི་་་་
དབང་གི་མངོན་པར་རྟོགས་པ་བཅུ་ཕྲག་བདུན་ལས་ལྷག་ཙམ་དང་ཟབ་ཁྲིད་ཀྱི་སྐོར་མང་དུ་ཞུས་
ཏེ་འཇམ་མགོན་ས་སྐྱ་པའི་བསྟན་པའི་སྲོག་ཤིང་གཅིག་པུར་གྱུར། ཐུབ་བསྟན་ལེགས་བཤད་
བཟང་པོ་ལས་བཀའ་གཏེར་དག་སྣང་ཐམས་ཅད་ཀྱི་སྐོར་ལས་བྱུང་བའི་ཚེ་དཔག་མེད་ཀུན་བཏུས་
དང༌། ་རས༌གཟིགས༌ཀུན༌བཏུས༌ཀྱི༌དབང༌བཀའ་ཡོངས་རྫོགས།
སྒྲུབ་ཐབས་
རིན་ཆེན་མཛོད་ཁང་རྗེས་གནང་སུམ་བརྒྱ་ལྷག་ཙམ་བཞུགས་པ་རྣམས་གསན། རུ་དམ་ཨོ་
རྒྱན་བསམ་གཏན་གླིང་གི་མཁན་པོ་མཁས་གྲུབ་པདྨ་རྡོ་རྗེ་ལས་སྒྱུ་འཕྲུལ་གསང་བ་སྙིང་པོ་ཞི་བ་
2

དང་ཁྲོ་བོའི་དཀྱིལ་འཁོར་དུ་དབང་ནོས་ཏེ། གསང་བདག་དགོངས་རྒྱན། གསང་བདག་ཞལ་
ལུང་། ཕྱོགས་བཅུ་མུན་སེལ་རྣམ་ཀྱི་ཐོག་ནས་རྒྱུད་ཀྱི་བཤད་དཀའ་དཔྱིས་ཕྱིན་པ་གསན་པར་
མཛད། འོད་གསལ་རྡོ་རྗེ་སྙིང་པོའི་རྟོགས་པ་ཀློང་དུ་གྱུར་པ་བློ་གྲོས་བཟང་པོ་ལས། མདོ་སྒྱུ་་་་་
སེམས་གསུམ་གཙོ་བོར་གྱུར་པའི་རྙིང་མ་བཀའ་མའི་རྒྱུད་སྡེ་ཆེན་པོ་རྣམས་ཀྱི་དབང་བཀའ་ཡོངས་
སུ་རྫོགས་པ་གསན། རྣལ་འབྱོར་པ་བཙད་པོ་ལྷ་རྗེ་ལས་རྙིང་མ་རྒྱུད་འབུམ་གྱི་ལུང་བཅས་གསན་
ཏེ་གསང་སྔགས་སྔ་འགྱུར་བའི་རིང་ལུགས་ལ་བློ་གྲོས་ཀྱི་སྣང་བ་ཕྱོགས་མེད་དུ་རྒྱས། འཇམ་་་་
མགོན་བློ་གྲོས་མཐའ་ཡས་ལས། རྔོག་ལུགས་ཀྱི་རྒྱུད་སྡེ་རྣམས་དང་དུས་འཁོར་བདེ་མཆོག །
གཤིན་རྗེ། ཤངས་ལུགས་ཀྱི་རྒྱུད་སྡེ་ལྔ་ཆིག་དྲིལ་གྱི་དབང་། ཟབ་ལམ་ནི་གུ་ ཆོས་དྲུག །
ཤངས་པའི་གསེར་ཆོས་ཡོངས་རྫོགས་ཀྱི་མཚོན་པའི་སྒྲུབ་བརྒྱུད་ཤིང་རྟ་བརྒྱད་ཀྱི་ རིང་ལུགས་་་
ཡོངས་སུ་རྫོགས་ པ། རྗེ་ཀུན་ དགའ་གྲོལ་ མཆོག་ གིས་ བསྒྲིགས་ པའི་ཁྲིད་ ཡིག་ བརྒྱ་རྩ། རྗེ་འགྲོ་
མགོན་ཞབས་ཀྱིས་བསྒྲིགས་པའི་སྒྲུབ་ཐབས་རིན་ཆེན་འབྱུང་གནས་རྗེས་གནང་སུམ་བརྒྱ་ལྷག་་་
ཙམ་དང༌། བཀའ་བརྒྱུད་སྔགས་མཛོད་དང༌། རིན་ཆེན་གཏེར་མཛོད་དབང་བཀའ་སྟོང་ཕྲག་
ལྷག༌ཙམ༌དང༌། ཟབ༌ཁྲིད༌དྲུག༌ཅུ༌དང༌། རྒྱབ༌རྟེན༌ཡིག༌ཆ༌པོད༌ཆུང༌བརྒྱ༌ལྷག་ཙམ་གྱི་བཀླག་ལུང་
བཅས་གསན་ཏེ། འཇམ་མགོན་བློ་གྲོས་མཐའ་ཡས་ནས་ཟབ་ཆོས་དེ་དག་གི་བདག་པོར་ལུང་་་་
བསྟན། གདོང་ཀཾ་པཎྚི་ཏ་ངག་དབང་དམ་ཆོས་རྒྱལ་མཚོ་ལས། རྗེ་ཙོང་ཁ་པའི་ལམ་རིམ་
ཆེན་མོ་དང༌། དེ་ལ་མཆན་བུ་བཞི་སྦྲག༌གི༌བཤད༌ཁྲིད༌དཔྱིས༌ཕྱིན༌པ་དང༌། འཇམ་དབྱངས་
ཆོས་སྐོར་གྱི་དབང་ལུང་སོགས་གསན་ཏེ་རི་བོ་དགེ་ལྡན་པའི་ཟབ་ཆོས་ཀྱི་ཉིང་ཁུ་འཐུང༌། མདོར་
རྩེ་བྱམས་པ་ཀུན་དགའ་བསྟན་པའི་རྒྱལ་མཚན་དང༌། འཇམ་མགོན་རྡོ་རྗེ་འཆང་རྣམ་
པ་གཉིས་གཙོར་མཛད་པའི་ཡོངས་འཛིན་དགེ་བའི་བཤེས་གཉེན་བཅུ་ཕྲག་བཞི་ལས་ལྷག་ཙམ་་་་
གྱི་ཞལ་སྔ་ནས་གསང་སྔགས་གསར་མའི་ཕྱོགས་སུ་ཁྱབ་ཆེ་བའི་སྤྱི་བཀའ་དང་ཟུར་བཀའ་བསྡོམས་
པའི་དབང་ཆེན་བརྒྱ་ཕྲག་གསུམ་ལ་བཅུ་ཕྲག་ཁ་ཡར་གྱིས་ལྷག་པ་དང༌། ཁྲིད་བཀའ་བརྒྱ་ཕྲག་
གཅིག་ལ་བཅུ་ཕྲག་བདུན་གྱིས་ལྷག་པ་དང༌། སྤྱིར་ཟུར་ཕྱོགས་བསྡོམས་ཀྱི་རྗེས་གནང་སྟོང་ཕྲག་
ལྷག་ཙམ་དང༌། རྒྱལ་བའི་བཀའ་འགྱུར་ཆེན་མོ་དང༌།འཕགས་ཡུལ་གྱི་དགོངས་འགྲེལ་བསྟན་
བཅོས་གངས་ཅན་པའི་བརྡ་ལ་སྒྱུར་བ་རྣམས་ཀྱི་ལུང་རྒྱུན་གང་བཞུགས་དང་བོད་ཡུལ་གྱི་མཁས་་་
གྲུབ་བསྟན་འགྲོ་ལ་བཀའ་དྲིན་ཆེ་བ་རྣམས༌ཀྱིས༌བཀའ༌བསྡུ༌དང༌། གསལ༌བྱེད་དང༌། ཆོག་ཁྲིགས་
3

གང་དང་གང་ གནང་ བ་རྣམས་ཀྱི་བཀའ་པོད་དང༌། བེའུ་བུམ་དང༌། འཐོར་བུའི་རིགས་ལུང་རྒྱུན་
གང༌དང༌གང་བཞུགས་པ་ཐམས་ཅད་ཀྱི་པུ་སྟི༌ཀཿབརྒྱ་ཕྲག༌མང༌པོ༌གསན་པར་མཛད་དེ་མདོ་་་་་
སྔགས་རིག་གནས་དང་བཅས་པ་ལ་མཁས་པའི་ཕ་རོལ་ཏུ་ཕྱིན། བཤད་རྒྱུད་འདེག་པའི་བཀའ་
ཆེན་བཅུ་དང༌། སྒྲུབ་བརྒྱུད་ཤིང་རྟ་ཆེ་བརྒྱད་ཀྱི་བསྟན་པ་ཡོངས་རྫོགས་ལ་ཉེ་རིང་དང་ཕྱོགས་
ལྷུང་མི་མངའ་བ་བསྟན་པ་ཡོངས་རྫོགས་གང་ཟག་གཅིག་འཚང་རྒྱ་བའི་ཆ་རྐྱེན་དུ་གྲུ་བཞི་ལམ་་་་
གྱིས་འཁྱེར་བའི་ཡོངས་རྫོགས་རྒྱལ་བསྟན་སྤྱི་ཡི་མངའ་བདག་ཏུ་གྱུར་ཏོ། །ངོར་དུ་མདོ་སྔགས་ཀྱི་
གཞུང༌དང༌། རིག་གནས་ཡན་ལག་དང་བཅས་པ་ཡུན་རིང་པོར་ཞལ་ཁྲིད་གནང་བ་དང་།
གཞི་གསུམ་གྱི་
སྐྱེ་རྒུ་དོན་གྲུབ་གླིང་དུ་གཞི་གསུམ་གྱི་ཕྱག་ལེན་གསར་སྤེལ་དང༌། སྤྱོད་པ་ལ་འཇུག་པའི་ཞལ་
ཁྲིད་ཟབ་རྒྱས་དང༌། དབུ་མ་འཇུག་པ་དང༌། ཕར་ཕྱིན་མངོན་རྟོགས་རྒྱན། མངོན་པ་་་་
མཛོད་། ཚད་མ་རིགས་གཏེར་རྣམས་རྗེ་ཉིད་ཀྱི་མཆན་འགྲེལ་སྟེང་ནས་ཁྲིད། སྐྱེས་རབས་
བརྒྱ་ལྔ༌བཅུ༌པ༌དང༌། བཀའ་གདམ་གཅེས་བཏུས་ལ་སོགས་པའི་ལུང་གནང༌། སྤྱི་ལྗོན་བརྟག་
གསུམ་ཞིབ་རྒྱས་སུ་ཁྲིད། ཀུན་བཏུས་རྣམ་གཉིས་གཙོས་པའི་ཆོས་འཁོར་ཆེན་པོ་ལན་བཞི་
ཙམ་བསྐོར། དགོན་ཆེན་དུ་སྔ་རྗེས་སུ་གོང་མ་ལྔའི་གསུང་འབུམ་གྱི་ལུང་དང༌།
སྒྲུབ་ སྡེ་ གསར་ འཛུགས་ དང་ ། འདུལ་བ་མདོ་རྩ་དང་མངོན་རྟོགས་རྒྱན་གྱི་གསུང་བཤད་གནང་།
ཁྲོམ་ཐར་དུ་ཕེབས་ཏེ། གཞི་གསུམ་ཆོ་ག་གསར་འཛུགས། འདུས་པ་བརྒྱ་ཕྲག་མང་ཙམ་ལ་
གསུང་ངག་རིན་པོ་ཆེ་ལམ་འབྲས་བུ་དང་བཅས་་པའི་གདམ་ངག་སྨིན་གྲོལ་རྒྱབ་རྟེན་དང་བཅས་པ་
གནང༌། བུ་སློབ་བརྒྱ་ལྷག་ཙམ་གྱིས་ཀྱེ་རྡོར་གཞི་བསྙེན་མཐར་ཕྱིན་པའི་དམ་བཅའ་ཕུལ། འཛིན་་་་
དཔལ་རྫོང་དགོན་དང༌། རྟག་མོ་དགོན་གཉིས་ཀར་རྒྱལ་བའི་བཀའ་འགྱུར་ཆེན་མོའི་ལྗགས་་་
ལུང་གནང༌། རྗེ་བླ་མ་འཇམ་དབྱང་མཁྱེན་བརྩེའི་དབང་པོའི་བཀའ་ལྟར་རྫོང་སར་དཀར་མོ་སྟག་
ཚང་དུ་རྒྱུད་སྡེ་རིན་པོ་ཆེ་ཀུན་ལས་བཏུས་པའི་སྨིན་གྲོལ་རྒྱབ་རྟེན་དང་བཅས་པ་གནང༌། ཙཱ་འདྲ་་་་
རིན་ཆེན་བྲག་གི་སྒྲུབ་ཁང་དུ་འཇམ་མགོན་བློ་གྲོས་མཐའ་ཡས་གཙོ་བོར་གྱུར་པའི་ཞལ་སློབ་ཁག་
གཅིག་ལ། རྣལ་འབྱོར་རྒྱུད་ཀྱི་བཤད་རྒྱུད་རྡོ་རྗེ་རྩེ་མོ་དང་། ཡན་ལག་གི་རྒྱུད་ཁམས་གསུམ་
རྣམ་རྒྱལ་དང༌། ཆ་མཐུན་རྒྱུད་དཔལ་མཆོག་དང་པོ་རིགས་བསྡུས་པའི་དཀྱིལ་འཁོར་དུ་དབང་་
བསྐུར་བ་དང༌། རྡོ་རྗེ་ཕྲེང་བའི་དཀྱིལ་འཁོར་ཞེ་གཉིས་དང་བྱ་བ་ཀུན་ལས་བཏུས་པའི་དགེ་་་་
ལེགས་སུ་བྱེད་པའི་དཀྱིལ་འཁོར་གསུམ་དང་བཅས་པའི་དབང་བསྐུར་བ་དང་། བདེ་མཆོག་་་
4

འཁོར་ལོས་སྒྱུར་དྲུག་དང་། ངམ་རྫོང་སྙན་བརྒྱུད་ཀྱི་བདེ་མཆོག་དང༌། ཐང་རྒྱལ་སྙན་བརྒྱུད་ལ་
སོགས་པའི་དབང་ལུང་ཤིན་ཏུ་མང་པོ་ཟླ་བ་བཞི་ཙམ་རིང་ཕུལ། ཀཿཐོག་སི་ཏུ་ཆོས་ཀྱི་རྒྱལ་མཚོ་
དང༌། འཇམ་དབྱངས་མཁྱེན་རབ་མཐའ་ཡས་སོགས་ལ་རྒྱུད་བཏུས་ལན་གསུམ་པ་གནང༌།
ས་སྒང་དབོན་པོ། སྡེ་སྤྲུལ་ཀུན་དགའ་རྒྱལ་མཚན་སོགས་ལ་རྒྱུད་བཏུས་ཐེངས་བཞི་པ་དང༌།
སྒྲུབ་བཏུས་ཡོངས་རྫོགས་གནང་། ངག་དབང་ཤེས་རབ་རྒྱལ་མཚོ།ཉ་བྲག་སྤྲུལ་ཀུན་དགའ་ཆོས་ ངག་དབང་ཤེས་རབ་རྒལ་མ
ས་རྫགས་གནང་། ངག་དབང
ཀྱི་རྒྱལ་མཚན། གདོང་ཐོག་སྤྲུལ་པའི་སྐུ་ཀུན་དགའ་འཆི་མེད་དབང་པོ་སོགས་ལ་ལམ་ འབྲས་ ་ ་ ་
སློབ་བཤད་སྨིན་གྲོལ་རྒྱབ་རྟེན་དང་བཅས་པ་གནང༌། ཨ་མདོ་ཨ་ལི་ཆོས་རྗེ་ཆེད་གཏད་དུ་
ཕེབས་ པ་ ལ་གསུང་ ངག་སློབ་ བཤད་ཐེངས་གཅིག་གནང༌། མཁྱེན་སྤྲུལ་ ཆོས་ཀྱི་བློ་གྲོས་གཙོས་
པའི་འདུས་པ་ཁག་ཅིག་ལ་གསུང་ངག་རིན་པོ་ཆེ་ལམ་འབྲས་བུ་དང་བཅས་པའི་སྨིན་གྲོལ་རྒྱབ་་་
རྟེན་དང་བཅས་ པ་ བཀའ་རྫོགས་ལུང་རྫོགས་སུ་གནང༌། གསང་ཆེན་སློབ་བཤད་ཟབ་མོའི་
བཀའ་བསྡུ་གྲུབ་ནས་གླེགས་བམ་བཅུ་བདུན་ཁ་ལང་བའི་འབྲི་བརྐོ་རགས་རིམ་ཟིན་ནས་འཆད་སྤེལ་
གྱི་བཀའ་དྲིན་ཆེན་པོ་ཐེང་གཅིག་གནང༌། སྒྲུབ་ཐབས་རིན་པོ་ཆེ་ཀུན་ལས་བཏུས་པའི་སྨིན་གྲོལ་ལྷག་
མ་མེད་པར་བསྩལ། ཨ་མདོ་བཀྲ་ཤིས་འཁྱིལ་ནས་དཔལ་མང་སྤྲུལ་